2021 m. Lietuvos šachmatų čempionatas

2021 m. Lietuvos šachmatų čempionatas – tai 88-asis Lietuvos atvirasis ir 74-asis moterų šachmatų čempionatai. Abu vyko Vilniuje. Vyrų čempionate nugalėjo kaunietis didmeistris Titas Stremavičius, surinkęs 7,5 tšk. iš 9 galimų. Moterų – šiaulietė Gabija Šimkūnaitė (6 tšk. iš 7).

Lietuvos vyrų šachmatų čempionatas 
88-asis Lietuvos vyrų šachmatų čempionatas vyko Vilniuje 2021 m. lapkričio 22 – 29 d

Čempionato nuostatai 
Čempionato tikslas yra nustatyti 2021 m. Lietuvos šachmatų čempionato nugalėtoją ir prizininkus. 2021 m. Lietuvos šachmatų čempionas iki sekančių metų čempionato, įgyja teisę atstovauti Lietuvos nacionalinei rinktinei.
Be to, atrenka ir kitus žaidėjus, galinčius atstovauti įvairiose oficialiose varžybose Lietuvos šachmatų rinktinei.

Žaidėjų atranka 
Lietuvos šachmatų čempionato finale dalyvauja 10 šachmatininkų. Kviečiami dalyvauti: 2020 m. Lietuvos šachmatų čempionato prizininkai: FM Karolis Jukšta, TM Valerijus Kazakouskis, TM Tomas Laurušas. Taip pat, 2021 m. Lietuvos šachmatų čempionato pusfinalio 1-3 vietų prizininkai.
Federacijos tarybos sprendimu kviečiami keturi didmeistriai (Lietuvos šachmatininkai), turintys aukščiausią, galiojantį FIDE reitingą 2021 m. spalio 1 dienai: Paulius Pultinevičius (Elo rt. 2552), Eduardas Rozentalis (2509), Šarūnas Šulskis (2506), Titas Stremavičius 2485.
Kažkam iš dalyvių atsisakius žaisti, į laisvą vietą kviečiami, turintys aukščiausią (2021 m. spalio 1 dienai) galiojantį FIDE reitingą.

Laiko kontrolė 
Laikas kiekvienam: 40-iai ėjimų – 1 val. 30 min., po to, iki partijos pabaigos pridedama 30 min. Be to, po kiekvieno ėjimo pridedama po 30 sek.

Nugalėtojų nustatymas 
Laimi dalyvis, surinkęs daugiausia taškų (už pergalę – 1 taškas, už lygiąsias 0,5, už pralaimėjimą – 0).
Taškų lygybės atveju, vietos nustatomos pagal šiuos papildomus rodiklius:
 1) Koja sistema,
 2) Bergerio koeficientą.
 3) tarpusavio rezultatą,
 4) Aranzo sistema,
 5) didesni pergalių skaičių.
Susiklosčius ypatingoms aplinkybėms: nutraukus varžybas, sužaidus 2/3 arba daugiau ratų, skelbiami galutiniai rezultatai.

Apdovanojimai 
Čempionato nugalėtojas apdovanojamas nugalėtojo Taure, prizininkai (1 – 3 vieta) apdovanojami medaliais ir diplomais. 1 – 6 vietų laimėtojai apdovanojami piniginiais prizais: 1-a vieta-600 Eur, 2-a – 500 Eur , 3-ia-400 Eur, 4-a -300 Eur, 5-a -200 Eur, 6-a -100 Eur.
Pirmąsias tris vietas iškovoję šachmatininkai įgyja teisę dalyvauti 2022 m. Lietuvos šachmatq čempionato finale.

Dalyviai 
Dėl įvairių aplinkybių čempionate atsisakė dalyvauti kviesti dalyvauti Lietuvos didmeistriai, patyrę veteranai: Šarūnas Šulskis (2506), Eduardas Rozentalis (2513), Darius Zagorskis (2405) bei jaunasis  Paulius Pultinevičius (2552).
Vis tik, kvietimu pasinaudojo du didmeistriai – kaunietis Titas Stremavičius ir 9 kartus šalies čempionas Vidmantas Mališauskas iš Vilniaus.
Iš praėjusių metų prizininkų žaidė: TM Tomas Laurušas ir Lietuvos čempiono titulą gynęs 18-metis kaunietis FM Karolis Jukšta .
Varžybose dalyvavo trys 2021 m. Lietuvos šachmatų čempionato pusfinalio, vykusio Kaune, prizininkai:
FM Tautvydas Vedrickas, Pijus Stremavičius ir Tomas Povilaitis. Kiti dalyviai į čempionato finalą pateko dėl aukštesnio FIDE reitingo.

Čempionato eiga 

Sužaidus 4 ratus, pirmavo T.Stremavičius ir A.Brazdžionis, turėję po 3 taškus. Jiems įkandin žengė čempiono titulą ginantis K.Jukšta, surinkęs 2,5 taško.

Likus 3 ratams iki vyrų čempionato pabaigos, toliau pirmavo Titas Stremavičius – 4,5 tšk. Tačiau jį vijosi: Tomas Laurušas ir Lietuvos čempionas Karolis Jukšta, turėję tik pustaškiu mažiau.

Prieš paskutinįjį ratą dėl čempionato aukso ir sidabro medalių varžėsi T.Stremavičius ir T.Laurušas, o į bronzą pretendavo V.Mališauskas, R.Klabis ir A.Brazdžionis, turėję po 4,5 tšk.

Devintajame rate Tomas Laurušas valdovės auka pasiekė greitą (10 ėjimų) pergalę prieš šiaulietį Tomą Povilaitį Ir pustaškiu ėmė lenkti kaunietį T.Stremavičių. Pastarajam buvo būtinai reikalinga pergalė prieš daugkartinį Lietuvos čempioną didmeistrį Vidmantą Mališauską.

Neatsilikdamas nuo T.Laurušo, 13-u ėjimu T.Stremavičius paaukojo valdovę. Baltųjų kompensacija – trys lengvosios figūros. Varžovas pasidavė 32-am ėjime. Graži naujojo Lietuvos čempiono pergalė. Vis tik, panašu, kad jam padėjo ir tai, kad pirmajame rate, buvo įveikęs antrą vietą užėmusį kaunietį Tomą Laurušą.

Atkakli kova vyko dėl čempionato bronzos, dėl kurios pretendavo net 3 žaidėjai. Pozicinėje partijoje po ilgos manevrinės kovos R.Klabiui pavyko prasiveržimas 49.c5!!, pralaužęs Tautvydo Vedricko gynybinius įtvirtinimus.

Kitas pretendentas į bronzos medalį, panevėžietis A.Brazdžionis, žaidė prieš Arą Vardanianą, kuris nedavė ramybės baltųjų karaliui pavojingais išpuoliais valdove. Tačiau 34-u ėjimu A.Brazdžionis pademonstravo vieną netikėčiausių čempionato ėjimų 34.Rf6!!, paremtą uždangos motyvu. Išvengęs ėjimu 38.Bc2 pozicijos pasikartojimo trečią sykį ir, perėjęs į priešininko karaliaus puolimą, privertė dėl neišvengiamo mato 45-u ėjimu, A. Vardanianą pasiduoti.

A.Brazdžioniui ir R.Klabiui surinkus po 5,5 taško, papildomi rodikliai bronzą nulėmė, finišavusiam trimis pergalėmis – vilniečiui Rokui Klabiui.

Vyrų čempionato lentelė 

 
Paaiškinimas:

Surinkus po lygiai taškų, vietos nustatomos pagal sekančius, pradedant nuo pirmojo, papildomus rodiklius:

 PR1. Koja sistema (užskaitomi rezultatai prieš varžovus, surinkusius ne mažiau kaip 50 % taškų);
 PR2. Soneborno - Bergerio koeficientas;
 PR3. Tarpusavio susitikimų rezultatas;
 PR4. Aranzo sistema. Ųž pergalę – 1 , lygiąsias juodaisiais – 0,6, lygiąsias baltaisais – 0,4, už pralaimėjimą – 0.);
 PR5. Didesnis pergalių skaičius.
2021 m. Lietuvos šachmatų čempionato partijos

Lietuvos moterų šachmatų čempionatas

Dalyvės 
Moterų čempionate į startą, neišėjo šalies čempionė, vienintelė aktyvi Lietuvos didmeistrė Kamilė Baginskaitė (2100) iš Vilniaus. Dalyvavo Lietuvos merginų M20 čempionės ir prizininkės: šiaulietė Gabija Šimkūnaitė (1948), Marija Šibajeva (1939) iš Klaipėdos bei patyrusi Margarita Baliūnienė (1924) iš Kauno. Šachmatų klubui „Margiriui“atstovaujančios kaunietės: Guoda Perminaitė (1727), Simona Perminaitė (1497) , Barbora Mačiulaitytė (1508) bei Laurinta Ratkevičiūtė (1184).

74-asis Lietuvos moterų šachmatų čempionatas vyko Vilniuje 2021 m. lapkričio 22 – lapkričio 26 d., toje pačioje vietoje ir laiku, kaip ir atvirasis čempionatas.
 
Dalyvavo 14-ka šachmatininkių. Iš 2019 m. Lietuvos moterų čempionato dalyvavo : 2-os vietos (Marija Šibajeva) ir trečios vietos (Evelina Ravluševič.) prizininkės. Vidutinis turnyro reitingas – 1553.

Žaidėjos šveicariškąja sistema varžėsi 7 ratus. Esant vienodam taškų skaičiui, aukštesnė vieta buvo skiriama dalyvei su aukštesniais papildomais rodikliais.

Galvojimui kiekvienai iki partijos pabaigos buvo skiriama 90 min 40 ėjimų / 30 min iki partijos pabaigos + 30 sek. po kiekvieno ėjimo.

Moterų čempionato eiga

Po trijų ratų 
Šešių pirmaujančių dalyvių rezultatai po 3 ratų.

Po šešių ratų 

Penkių pirmaujančių dalyvių rezultatai prieš paskutinį ratą.

Paskutinis ratas 
Moterų, kaip ir atvirojo, čempionato paskutinis ratas lėmė medalių pasiskirstymą. Prieš paskutinįjį ratą Gabija Šimkūnaitė ir moterų FIDE meistrė M.Šibajeva, buvo surinkusios vienodai taškų (po 5). Jos varžėsi dėl čempionės titulo.
Po jų turnyrinėje lentelėje sekusios: Aušra Plutaitė, Margarita Baliūnienė (abi iš Kauno) ir Kotryna Šukytė iš Vilniaus turėjo po 3,5 taško ir pretendavo tik į bronzos medalius.

2021 m. Lietuvos moterų šachmatų čempionatas. Paskutinis (7-as) ratas.

Pirmojoje lentoje žaidusiai G.Šimkūnaitei juodosiomis figūromis pavyko atremti pavojingą, figūros auka paremtą, 15-metės Vilniaus moksleivės Kotrynos Šukytės puolimą, o po ėjimo 30…V:c3, perėjus į kontrataką, laimėti susitikimą.

Prie antrosios lentos Marija Šibajeva, taip pat juodosiomis figūromis, kovojo prieš Guodą Perminaitę. Kuomet tapo aišku, kad klaipėdietei reikalinga tik pergalė, M.Šibajeva, po pozicinės G.Perminaitės klaidos (16.f4?), ėmė dominuoti valdovės sparne, o vėliau po 34…Rh6-c1!, laimėjo baltųjų pėstininką. Visgi Guoda toliau atkakliai priešinosi ir pasiekė lygiąsias.

Tokiu būdu 2021 metų Lietuvos moterų čempione pirmą sykį tapo daugkartinė Lietuvos mergaičių ir merginų varžybų nugalėtoja šiaulietė, studentaujanti Kaune, Gabija Šimkūnaitė. Marijai Šibajevai atiteko sidabro medalis.

Dramatiškai klostėsi ir kova dėl bronzos medalio. Prie trečios lentos patyrusi Margarita Baliūnienė, didindama spaudimą vilnietei Evelinai Ravluševič, palaipsniui užgriuvo juodųjų valdovės sparną ir šventė svarbią pergalę 43-iu ėjimu. Tačiau šios pergalės bronzai iškovoti galėjo ir nepakakti, jeigu prie 4-osios lentos 18-metė kaunietė Aušra Plutaitė būtų įveikusi patyrusią plungiškę Ritą Bajoraitę.

Labai aštrioje, partijoje abi priešininkės neskaičiuodamos nei aukų, nei nuostolių, ieškojo kelio prie varžovės karaliaus. Ilgu rikio manevru Rg2-f3-h5-g6 A.Plutaitė prisiartino prie juodųjų karaliaus, tačiau R.Bajoraitė nesigynė pasyviai ir atsakė g-pėstininko reidu 31…g5-g4!; 36…g4-g3!. Ši bekompromisinė partija baigėsi amžinu šachu baltųjų karaliui.

Tokiu būdu trečiąja Lietuvos moterų čempionato medalininke tapo kaunietė Margarita Baliūnienė (4,5 tšk.).

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis.

Taškų lygybės atveju vietos nustatomos pagal šiuos papildomus rodiklius:
 PR 1. Bucholco - 1 koeficientas (atmetus mažiausią varžovo rezultatą);
 PR 2 Bucholco koeficientas  (pilnas);
 PR 3. Progreso koeficientas;
 PR 4. Aranzo sistema (Pergalė:1, lygiosios: 0.6 juod. , 0.4 balt. Pralaimėjimas: 0);
 PR 5. Soneborno – Bergerio koeficientas 

2021 m. Lietuvos moterų šachmatų čempionato partijos

Šaltiniai

Išorinės nuorodos 
 Vilniuje vyksta Lietuvos vyrų ir moterų čempionatai
  Naujojo Lietuvos čempiono pavardė -Titas Stremavičius!
  Naujieji Lietuvos čempionai – Stremavičius ir Šimkūnaitė

Lietuvos šachmatų čempionatai